Класификация на информацията:
Ниво 0, TLP-WHITE

	СПРАВКА
ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА ПОСТАНОВЛЕНИЕ НА МИНИСТЕРСКИЯ СЪВЕТ ЗА ПРИЕМАНЕ НА ТАРИФА ЗА ТАКСИТЕ, КОИТО СЕ СЪБИРАТ ОТ 
БЪЛГАРСКАТА АГЕНЦИЯ ПО БЕЗОПАСНОСТ НА ХРАНИТЕ



	№
	Организация/
потребител
(вкл. начина на получаване на предложението)
	Предложения и становища
	Приети/
неприети
	Мотиви

	1. 
	Aziti
-Портал за обществени консултации на 7 август 2024 г.
	Тарифа на час
„контрол, без да бъде намалена неговата честота и ще спомогне за повишаване на ефикасността и ефективността му“ – поздравления за амбициите! Минимална работа, максимална печалба, и после на море...
Да не стане накрая като модерните такси за преглед на морето...
И после – от където дошли, там отишли...
	Не се приема
	Коментарът не съдържа конкретни бележки по текстовете на документите, придружаващи Проекта на тарифа за таксите, които се събират от БАБХ и съдържа изрази, които целят уронване на престижа и доброто име на институцията. 

	2. 
	
	Относно Чл. 2. (1)
Сложете горна граница за часове както и дайте да видим колко часа се извършва дадена дейност към момента - минимално, средно, максимално време и според длъжността - младши, старши експерт и т.н.
Един млад специалист може да му е нужен и цял ден да направи доклад, който един старши експерт изготвя за 15 минути.
	Не се приема
	Преписките се разпределят на съответния експерт съобразно опита, натовареността и компетентността. Официалният контрол се извършва по законодателен ред и вътрешни оперативни процедури, публично достъпни на електронните страници на БАБХ и МЗХ. Гражданите, които заявяват извършването на административна услуга могат да се запознаят с изискванията и процедурата за предоставяне на заявената от тях услуга. При извършване на официален контрол, същият се обективира с официални документи, в които се отразява начален и краен час на всяка проверка. Тези документи се подписват както от лицата, извършващи проверката, така и от лицето присъстващо на проверката от страна на проверявания бизнес оператор, съгласявайки се с констатациите и продължителността на проверката.

	3. 
	Асоциация Растителнозащитна Индустрия България 
- Писмо № 15-431 от 30.08.2024 г.
	Във връзка с публикувания на 02.08.2024 г. в Портала за обществени консултации Проект на Постановление на Министерския съвет за приемане на ТАРИФА ЗА ТАКСИТЕ, КОИТО СЕ СЪБИРАТ ОТ БЪЛГАРСКАТА АГЕНЦИЯ ПО БЕЗОПАСНОСТ НА ХРАНИТЕ, от името на членовете на Асоциация Растителнозащитна Индустрия България (АРИБ) представям на Вашето внимание становище по публикувания проект с предложение за изменение на проекта.
	
	

	4. 
	
	При детайлно запознаване с проекта и целия комплект документи, ние като заинтересовани страни (заявители на услуги към БАБХ) установихме, че:
- В § 2. от проекта на Постановление е предвидено, че същото, съответно и Тарифата „влиза в сила от 1-во число на месеца, следващ месеца на обнародване на Тарифата в Държавен вестник“.
- В публикуваните доклад (мотиви) и частична предварителна оценка на въздействието не са оценени отрицателните последици от промяна на цепите през годината само с едномесечен отложен срок за влизане в сила (vacation legis).
	
	

	5. 
	
	Изразяваме несъгласието си с предвиждания срок за влизане в сила на Тарифата (Постановление на МС), като считаме, че се предвижда твърде кратък срок до влизане в сила, който не е съобразен с икономически фактори, а би поставил всички заинтересовани страни в затруднения да заявяват нови услуги към Агенцията.
Според нас следва да бъде взето предвид, че засегнатите от проекта лица изготвят годишен бюджет и планират своите дейности, свързани с обработката на досиета и документи от компетентните органи предварително за всяка следваща година и изменението на дължимите такси в трето или четвърто тримесечие на годината силно затруднява работата на заинтересованите лица.
С оглед това нова Тарифа за таксите е наложително да бъде предвидено да влезе в сила от следващата календарна година или дори през първото тримесечие на следващата година.
Моля, настоящото становище и предложение да бъдат разгледани и взети предвид преди окончателното приемане на проекта за Тарифа за таксите, които се събират от Българската агенция по безопасност на храните.
Оставаме на разположение за изясняване на позициите ни, в случай на необходимост.
	Приема се по принцип
	Изготвянето на нова Тарифа за таксите, които се събират от Българската агенция по безопасност на храните е наложено следствие от влезлите в сила промени в европейско и национално законодателство, водещи до съществени изменения в правилата и изискванията за извършване на официален контрол по цялата агрохранителна верига, вкл. и неговото финансиране. Измененията и допълненията в европейското и национално законодателството в периода 2019 – 2022 г. налага въвеждането на нови такси и изменението на вече съществуващи такива за осъществяването на официалния контрол по цялата агрохранителната верига.
Определените такси в действащата Тарифа за таксите на Българската агенция по безопасност на храните не са съобразени с разпоредбите за формиране, определени в Регламент (EС) 2017/625 и промените в европейските и национални специализирани нормативни актове, поради което БАБХ не изпълнява разпоредбите в тяхната цялост, за което е възможно да бъде подведена под административно-наказателна отговорност. Има и редица услуги по нововъзникнали правни основания, посочени в неизчерпателен списък в Частичната предварителна оценка, за които се предвижда да бъдат въведени такси за дейности, а такива не се събират към момента.
Това налага своевременно приемане на Тарифата с цел синхронизиране с европейската и национална нормативна уредба и изпълнение на задълженията на Р България по прилагане на европейското право като държава-членка на ЕС с цел избягване на вероятността от търсене на отговорност.
В приложените съгласувателни документи е направена оценка на въздействието на база данни за предоставяните услуги през предходните 2019 – 2023 г. и постъпилите бюджетни приходи.
Настъпилите промени в европейското и националното законодателство в периода от 2019 г. до 2023 г., водещи до съществени изменения в правилата и изискванията за извършване на официален контрол по цялата агрохранителна верига са довели до разминаване с таксите, определени в действащата тарифа. В тази връзка много от таксите от проекта на тарифата са по възникнали нови правни основания за събирането им, а някои такси от действащата тарифа са с отпаднало правно основание. Съчетанието от тези промени намалява потенциалното въздействието върху заинтересованите страни и играе балансираща роля върху годишния бюджет.

	6. 
	Асоциация на месопреработвателите в България
Асоциация на млекопреработвателите в България
Асоциация на производителите на безалкохолни напитки в България
Национална асоциация на млекопреработвателите
Национален браншови съюз на хлебарите и сладкарите
Национална лозаро-винарска камара
Сдружение на производителите на растителни масла и преработватели на маслодайни култури в България
Сдружение ”Храни и напитки България“
Съюз на българските мелничари
Съюз на пивоварите в България
Съюз на преработвателите на плодове и зеленчуци
Съюз на производителите на захар и захарни продукти
Спиритс България – Асоциация на производителите, вносителите и търговците на спиртни напитки в България
Съюз на птицевъдите в България
Съюз на производителите на комбинирани фуражи
Асоциация на свиневъдите в България
Съюз по хранителна промишленост
- Писмо № 15-432 30.08.2024 г.
	Във връзка с публикувания проект на Постановление на Министерския съвет за приемане на Тарифа за таксите, които се събират от Българската агенция по безопасност на храните (БАБХ), публикуван на Портала за обществени консултации, в рамките на обявения срок 02.09.2024 г., изразяваме следното становище:
	
	

	7. 
	
	Считаме, че поради липса на информация относно методите за изчисляване на разходите за дейностите, извършвани от БАБХ, за които се събират такси, така предложения проект следва да бъде преразгледан и да се изпълнят изискванията на Регламент (ЕС) 2017/625 (Регламнт относно официалния контрол).
	
	

	8. 
	
	Мотиви:
	
	

	9. 
	
	1. Нарушен e принципа за прозрачност: Съгласно чл. 85 от Регламент (ЕС) 2017/625, компетентните органи трябва да осигурят прозрачност при определянето и събирането на таксите за извършване на официален контрол. Това включва предоставяне на информация за референтните периоди и за разходите на органите, за които се дължи такса или налог. Освен това, държавите членки трябва да се консултират със заинтересованите страни относно методите за изчисляване на тези такси. Тези изисквания не са изпълнени, което нарушава прозрачността и отвореността на процеса;
	Не се приема
	Поради големия брой заинтересовани лица в изпълнение на процедурата по съгласуване Проектът на Тарифа за таксите, които се събират от Българската агенция по безопасност на храните е изпратено уведомително писмо до браншовите организации на всички заинтересовани бизнес оператори, с което им е предоставена възможността да се запознаят с проекта на новата тарифа преди да бъде публикуван на Портала за обществени консултации, както и на електронната страница на Министерство на земеделието, в съответствие с изискванията на чл. 26 от Закона за нормативните актове за срок от 30 дни.

	10. 
	
	2. Липса на методика и план-сметка за изчисляване на таксите: Съгласно чл. 85, параграф 1 от Регламент (ЕС) 2017/625, компетентните органи са задължени да предоставят ясна методика за изчисляване на таксите, както и план-сметка за всяка нова предложена такса. За нас и нашите членове, тези документи са важни, за да се гарантира, че таксите са обосновани и пропорционални на разходите, свързани с извършваните официален контрол и други официални дейности. Липсата на подобна документация поставя под въпрос правната основа и обосноваността на събираните такси;
	Не се приема
	Проектът нa Тарифа за таксите, които се събират от Българската агенция по безопасност на храните се съгласува по реда на чл. 32-34 от УП на Министерския съвет и на неговата администрация при спазване на разпоредбите на Закона за нормативните актове (Обн., ДВ, бр. 27 от 3.04.1973 г.). В съгласувателната процедура се придружава от:
1.Проект на доклад от министъра на земеделието и храните;
2.Проект на Постановление на Министерския съвет;
3. Проект на Тарифа за таксите, които се събират от Българската агенция по безопасност на храните;
4. Методика за изчисляване на таксите по тарифата за таксите, които се събират от Българската агенция по безопасност на храните;
5. План-сметки;
6. Частична предварителна оценка на въздействието;
7. Проект на финансова обосновка;
9. Проект на съобщение за средствата за масово осведомяване;
10. Резюме на проекта. 
Всички документи пакетно са преминали вътрешноведомствено и междуведомствено съгласуване.

	11. 
	
	3. В Доклада по проекта на тарифа като обосновка е записано, че „таксите са въведени, за да покрият разходите“. В Чл. 2. (1) Общи такси за официален контрол и други официални дейности, предвидените такси са на служител, на час. Не са определени точни критерии как се определя времето, което е необходимо за съответните дейности. Няма информация какви са разходите, направени за съответните дейности. Напр. т. 1. „Оценка на съответствието на инвестиционни проекти за изграждане или реконструкция, разширяване или модернизация на обекти, подлежащи на контрол и издаване на становище, съгласно чл. 27, т. 3 от ЗУАХВ“. Проектът в дадена Областна дирекция по безопасност на храните (ОДБХ) може да се оценява от трима, в друга ОДБХ от повече служители. Как се определя броят на членовете на комисия, по какви критерии? Времето за оценка не би следвало да е еднакво за обект за изграждане и обект за разширяване или модернизация;
	Не се приема
	Необходимото време за всяка услуга се определя от сложността на обекта на официален контрол, за който е заявено искане за услуга. Услугите се извършват по предварително одобрена процедура, публично достъпна за операторите: https://iisda.government.bg/adm_services/services/from_central_administrations?search=1&subSectionId=1326
От всяко действие, свързано с официален контрол се документира с официално издаден документ по образец, на който се записва начален и краен част на действието. С подписа си бизнес оператора или упълномощено от него лице потвърждава достоверността на констатациите, вкл. и времетраенето на действието по официален контрол.
Този подход цели създаване на равнопоставеност по отношение на всички оператори при събирането на новите такси и гарантиране на поставянето им при еднакви условия при извършвания официален контрол и събиране на такси за реално извършена услуга и намаляване на административната тежест върху бизнес операторите.

	12. 
	
	4. В чл. 2, т. 6 от Проекта се предлага таксата „Извършване на одит” да бъде разделена на два елемента, но няма ясно разписани критерии, как ще бъде определено максималното и минималното работно време, което един инспектор ще използва за „Подготовка и приключване на одит”. Липсва информация относно механизмите за осигуряване на обективност и безпристрастност при определянето на продължителността на одита. Съществуват международни стандарти, които задават критерии за определяне на времето за извършване на одит, включително необходимото време за подготовка и приключване, а тези норми са разработени с цел да гарантират обективност и прозрачност в процеса.
	6.1.
	Извършване на фактически одит, за служител, за час
	за първия час
	20,00

	
	
	за всеки следващ час
	13,00

	6.2.
	Подготовка и приключване на одит,
	за служител, за час
	21,00


Подготовката и приключването на одита са изключително важна част от одита, но трябва ясно да бъде обявено, как се определя това работно време, изразходвано от държавния служител, за да бъде контролирано от бизнес оператора, което е различно за различните категории оператори. Не е изпълнено изискването на чл. 85, параграф 1 от Регламент (ЕС) 2017/625, а именно: „Държавите членки гарантират високо равнище на прозрачност“;
	Приема се по принцип
	Необходимото време за всяка услуга се определя от сложността на обекта на официален контрол, за който е заявено искане за услуга. Услугите се извършват по предварително одобрена процедура, публично достъпна за операторите: https://iisda.government.bg/adm_services/services/from_central_administrations?search=1&subSectionId=1326
Всяко действие, свързано с официален контрол се документира с официално издаден документ по образец, на който се записва начален и краен част на действието. С подписа си бизнес оператора или упълномощено от него лице потвърждава достоверността на констатациите, вкл. и времетраенето на действието по официален контрол.
Този подход цели създаване на равнопоставеност по отношение на всички оператори при събирането на новите такси и гарантиране на поставянето им при еднакви условия при извършвания официален контрол и събиране на такси за реално извършена услуга и намаляване на административната тежест върху бизнес операторите.
Правилата за провеждане на одита, включват освен физическия одит и дейностите по подготовка и приключване на одита, които са съобразени с международните стандарти с цел да гарантират обективност и прозрачност в процеса. Разходите за подготовка и приключване на одита ще се изчисляват на база на посочените в доклада часове за провеждането им, което ще позволи на бизнес оператора да контролира процеса.

	13. 
	
	5. В проекта на тарифа са въведени нови такси при въвеждане на пратки с живи животни и продукти с животински и неживотински произход. Това може да окаже изключително негативно въздействие върху свободната търговия, вкл. да наруши конкурентоспособността. Новите такси за внос могат да увеличат разходите за суровини за местната преработвателна промишленост и селско стопанство, което ще доведе до по-високи производствени разходи и намаляване на рентабилността. Високите такси могат да направят вноса на определени продукти икономически нецелесъобразен, което може да намали разнообразието на предлаганите на пазара продукти. Това е в ущърб на потребителите, които ще имат по-ограничен избор и може да бъдат принудени да плащат по-високи цени за по-малко разнообразие;
	Не се приема
	Общите методи, които са използвани за изчисляване на таксите са съобразени изцяло с приетата с ПМС № 1 от 05.01.2012 г. Методика за определяне на разходоориентиран размер на таксите по чл. 7а от Закон за ограничаване на административното регулиране и административния контрол върху стопанската дейност и чл. 81 от Регламент (ЕС) 2017/625. Направени са предварителни консултации с ОДБХ по отношение начина и реалното време за извършване на услугите.
Размера на таксите е изчислен на база изготвени план сметки. В тях са заложени реални размери на разходите на работни заплати, горива, материали и т.н., като е използван подход, при който е разделено посещението на място от извършваната услуга. 
В сега действащата тарифа таксите са изчислявани на база разходите преди 2011 г., които не са съобразени с правилата за финансиране на Регламент (ЕС) 2017/625.

	14. 
	
	6. Неоправдано увеличение на таксите за клинични прегледи и пробовземания: В чл. 39, ал. 1 се предвижда таксата за извършване на клиничен преглед да бъде завишена почти два пъти, а таксите за различните пробовземания да бъдат увеличени от 50 до над 200 процента. Това драстично повишение на разходите ще окаже изключително негативно въздействие върху интензивните производства, като например птицевъдството. Птицевъдството е сектор, който изисква чести и рутинни клинични прегледи и пробовземания, за да се осигури здравето и безопасността на животните и продуктите. Увеличението на таксите ще доведе до значително повишаване на оперативните разходи за производителите, което може да намали рентабилността им и да направи бизнеса им по-малко устойчив. В крайна сметка, тези разходи вероятно ще бъдат прехвърлени на крайните потребители под формата на по-високи цени за продукти от птицевъдството, което ще се отрази неблагоприятно на цялата верига на доставки и на потребителите;
	Не се приема
	Общите методи, които са използвани за изчисляване на таксите са съобразени изцяло с приетата с ПМС № 1 от 05.01.2012 г. Методика за определяне на разходоориентиран размер на таксите по чл. 7а от Закон за ограничаване на административното регулиране и административния контрол върху стопанската дейност и чл. 81 от Регламент (ЕС) 2017/625. Направени са предварителни консултации с ОДБХ по отношение начина и реалното време за извършване на услугите.
Размера на таксите е изчислен на база изготвени план сметки. В тях са заложени реални размери на разходите на работни заплати, горива, материали и т.н., като е използван подход, при който е разделено посещението на място от извършваната услуга. 
В сега действащата тарифа таксите са изчислявани на база разходите преди 2011 г., които не са съобразени с правилата за финансиране на Регламент (ЕС) 2017/625.

	15. 
	
	7. В чл. 57, ал. 1 от Тарифата са определени такси за промяна в одобрените/регистрираните обстоятелства по Закона за фуражите – т. 1.2, 1.7, 1.9, 1.10, 1.12, 1.15, 1.17, 1.18, 1.22, 2.2, 2.4 и 3.
Видно от предложените такси не става ясно, как е определено, едни от тези такси да бъдат увеличени, а за други да са запазени съществуващите такси от сега действащата тарифа, например таксата по т. 4;
	Не се приема
	Общите методи, които са използвани за изчисляване на таксите са съобразени изцяло с приетата с ПМС № 1 от 05.01.2012 г. Методика за определяне на разходоориентиран размер на таксите по чл. 7а от Закон за ограничаване на административното регулиране и административния контрол върху стопанската дейност и чл. 81 от Регламент (ЕС) 2017/625. Направени са предварителни консултации с ОДБХ по отношение начина и реалното време за извършване на услугите. Размера на таксите е изчислен на база изготвени план сметки. В тях са заложени реални размери на разходите на работни заплати, горива, материали и т.н., като е използван подход, при който е разделено посещението на място от извършваната услуга. Част от таксите в сега действащата тарифа покриват горепосочените разходи и поради тази причина не се налага тяхното увеличаване.

	16. 
	
	8. В чл. 57, ал. 2 са определени таксите „За издаване на ветеринарен или друг сертификат за износ на фуражи за трети държави”.
В т. 1.1 и т. 2.2. са определени таксите за издаване на ветеринарен сертификат на български език в размер на 40 лв. и за издаване на ветеринарен сертификат на английски език в размер на 50 лв. Съпоставено с действащата Тарифа за таксите, които се събират от БАБХ таксата по чл. 57, ал. 2, т. 1.1 за издаване на ветеринарен сертификат на български език е увеличена с 33,33%, а по т. 2.2 за издаване на ветеринарен сертификат на английски език е увеличена с 25%. Не е ясно как са приложени критериите за определяне на таксите.
В т. 1.2. и т. 2.2. от проекта е определена такса при износ на фуражи в размер на 2 лв. за всеки следващ тон след 1-вия тон. Определената такса е завишена с 83,5% спрямо сега действащата Тарифа за таксите, които се събират от БАБХ (чл. 47, ал. 3), която се прилага от 10.11.2015 г. (ДВ, бр. 87 от 2015 г., в сила от 10.11.2015 г.).
Аналогично в чл. 35 т. 5 се определя нова така за фитоветеринарен сертификат за износ на фуражи, като определената такса на тон след първия от 3,43 лв. също е завишена спрямо досегашната (3,35 лв.).
Фуражите, като стока обичайно са в големи количества много над 1 тон, често на кораби от десетки хиляди тонове. При предлагането на тази такса не е изпълнено изискването на чл. 85, параграф 1 от Регламент (ЕС) 2017/625 и не е ясно, кое е довело до увеличение на таксата от сега действащата Тарифа за таксите, които се събират от БАБХ, както и каква е икономическата обосновка за еднократна административна услуга, обхватът на която не се променя от изнасяното количество, да се начислява такса на единица стока и получената голяма по размер такса да е в пълно несъответствие с положените от администрацията усилия и направен разходи.
При извършването на износ на фуражи от Република България определеният размер на таксите от 2 лв. на тон за ветеринарен сертификат и от 3,43 лв. на тон за фитосанитарен контрол ще доведе до това изнасяните от България фуражи да не са конкурентни на пазара извън нашата държава, тъй като таксата рефлектира пряко върху цената на стоката.
За сравнение в съседна Румъния таксата за фитосанитарен контрол е еднократно около 200 лв. и 2 лв. на всеки 1 000 тона след това, т.е. близо 1 000 (хиляда) пъти под българската за по-големи товари.
	Не се приема
	Общите методи, които са използвани за изчисляване на таксите са съобразени изцяло с приетата с ПМС № 1 от 05.01.2012 г. Методика за определяне на разходоориентиран размер на таксите по чл. 7а от Закон за ограничаване на административното регулиране и административния контрол върху стопанската дейност и чл. 81 от Регламент (ЕС) 2017/625. Направени са предварителни консултации с ОДБХ по отношение начина и реалното време за извършване на услугите.
Размера на таксите е изчислен на база изготвени план сметки. В тях са заложени реални размери на разходите на работни заплати, горива, материали и т.н., като е използван подход, при който е разделено посещението на място от извършваната услуга.
В сега действащата тарифа таксите са изчислявани на база разходите преди 2011 г., които не са съобразени с правилата за финансиране на Регламент (ЕС) 2017/625.
Цялостния подход при изготвяне на Проекта на Тарифа за таксите, които се събират от Българската агенция по безопасност на храните цели създаване на равнопоставеност по отношение на всички оператори при събирането на новите такси и намаляване на административната тежест върху бизнес операторите.

	17. 
	
	9. В чл. 58, ал. 1 в текста ясно да се посочи, че определените такси в таблицата се отнасят при извършване на контрол от компетентния орган по искане на оператора, така както е разписано в т. 1 от таблицата.
	Приема се
	

	18. 
	
	Браншовите организации, подписали настоящото становище представляват производители, преработватели и търговци на суровини, храни, фуражи в агрохранителната верига.
	
	

	19. 
	
	Поради липсата на информация относно методите за изчисляване на разходите за дейностите на БАБХ, за които се налагат такси, считаме, че предложената тарифа следва да бъде преразгледана и приведена в съответствие с изискванията на Регламент (ЕС) 2017/625. За нас като представители на бизнеса е от изключително значение да бъде извършен внимателен анализ на потенциалните въздействия от влизане в сила на акта и изслушване на заинтересованите страни преди вземане на решение за въвеждането на нови и многократно завишени такси.
	Не се приема
	Проектът на Тарифа за таксите, които се събират от Българската агенция по безопасност на храните се съгласува по реда на чл. 32 – 34 от Устройствения правилник на Министерския съвет и на неговата администрация при спазване на разпоредбите на Закона за нормативните актове (обн., ДВ, бр. 27 от 1973 г.). В съгласувателната процедура се придружава от всички законовоустановени документи, съдържащи мотиви за необходимостта от нова тарифа за таксите, които се събират от БАБХ, обосновка за размера на включените в него нови такси и размера на актуализираните такси и методология и план-сметки за изчисляването им. В процеса на съгласувателната процедура са отстранени всички бележки, постъпили от компетентните институции.

	20. 
	
	Вярваме, че направените конструктивни и законово обосновани коментари, бележки и предложения ще бъдат отчетени при изготвянето на окончателния текст на проекта на Постановление на Министерския съвет за приемане на Тарифа за таксите, събирани от Българската агенция по безопасност на храните.
	
	Поради големия брой заинтересовани лица в изпълнение на процедурата по съгласуване Проектът на Тарифа за таксите, които се събират от Българската агенция по безопасност на храните е изпратено уведомително писмо до браншовите организации на всички заинтересовани бизнес оператори, с което им е предоставена възможността да се запознаят с проекта на новата тарифа преди да бъде публикуван на Портала за обществени консултации, както и на електронната страница на Министерство на земеделието, в съответствие с изискванията на чл. 26 от Закона за нормативните актове за срок от 30 дни.

	21. 
	Национален съюз на говедовъдите в България 
- Писмо № 62-341 от 02.09.2024 г
	С предложения проект за нова Тарифа за таксите, които се събират от Българската агенция по безопасност на храните, Националния съюз на говедовъдите в България (НСГБ) си позволява да направи предложения и допълнения по някои от членовете и точките предложени в проекта.
	
	

	22. 
	
	В Чл. 2 ал. 1, т. 3.3 е записано - (2) Таксата по ал. 1, т. 3.3 се начислява на бизнес оператора, ако в резултат на официалния контрол се потвърди наличие на несъответствието по сигнала или жалбата.
Нашето предложение е точка 3.3 да бъде формулирана така:
Таксата по ал.1, т. 3.3 включително транспортните разходи на проверяващите се начислява на жалбовносителя, ако в резултат на официалния контрол не се потвърди наличие на съответствие по сигнала или жалбата.
Мотиви. Така предложения текст в проекта задължава проверяваният фермер, дори да няма никакви нарушения, да заплати определената такса. Нормално е направените разходи по проверката да бъдат плащани от този, който е подал сигнала при не намиране на нарушение при проверката.
	Не се приема
	Подобен текст беше включен в проекта на тарифата, но при вътрешно-ведомственото съгласуване на проекта бе получена бележка за това, че текстът на т. 3.3 да се прецизира съобразно смисъла на чл. 83, параграф 1 от Регламент (ЕС) 2017/625 на Европейския парламент и на Съвета от 15 март 2017 г. В разпоредбата на чл. 83, параграф 1 от Регламент (ЕС) 2017/625 не се предвижда събиране на такси от лицата, които са подали сигнал, включително и в случаите, когато сигнала е неоснователен, поради което разпоредбата не следва да се тълкува разширително. Въвеждането на такава такса ще ограничи възможността на всяко лице да сигнализира на компетентните органи за евентуални нарушения на законодателството.
Бележките по съгласуването доведоха до отпадане на текста от проекта.

Не може да се добави текст „включително транспортните разходи“, тъй като в изчисленията на таксите по чл. 2, ал. 1 т. 3.3 в сумата на други преки разходи за остойностяване на услугата, представляваща разходи за външни услуги, които са пряко свързани с предоставената услуга е включена сума за разход за гориво.

	23. 
	
	Чл. 2 в частност заплащане труда на официалния ветеринарен лекар във фермата, изпълнявайки задачите си, имаме тарифа за първия час и тарифа за всеки следващ час.
Нашето предложение е да бъде записано - след вторият час престой във фермата не се заплаща нищо.
Мотиви: времето на проверката зависи от действията на проверяващия. Забавянето може да бъде поради неопитност на проверяващия или умишлено бавене за да има по голямо възнаграждение.
	Не се приема
	Таксите за услугите се изчисляват на база реални разходи за извършване на услугата (съгласно разходи от предходни години). 
Всяко действие, свързано с официален контрол се документира с официално издаден документ по образец, на който се записва начален и краен част на действието. С подписа си бизнес оператора или упълномощено от него лице потвърждава достоверността на констатациите, вкл. и времетраенето на действието по официален контрол.
Услугите се извършват по предварително одобрена процедура, публично достъпна за операторите: https://iisda.government.bg/adm_services/services/from_central_administrations?search=1&subSectionId=1326
Размера на възнаграждението на проверяващите е определен със заповедта за назначаване в администрацията и не е обвързано с размера на конкретно събрана такса за услугата.

	24. 
	
	Чл. 41.(1) За издаване на становища, сертификати и други документи и за заверка на официални документи се събират следните такси:
	Точка
	Дейност
	Мярка
	Лева

	1.
	Издаване и преиздаване на паспорт на ЕПЖ по данни от информационната система на БАБХ
	1 брой
	2,50


Одобряваме това решение и отпадането на таксата от 10.00 лв. при преиздаването на паспорт на ЕПЖ при свършване редовете за отбелязване на ваксинациите. Позволяваме си също да допълним по отношение на паспортите: същите да се издават от практикуващите лекари или веднага да бъдат въведени електронните паспорти.
	Приема се по принцип
	Бележката съдържа подкрепа на промените в проекта на Тарифата на таксите, които се събират от БАБХ.

	25. 
	
	Уважаеми Господа, смятаме, че с нашите предложения ще помогнем за изготвянето на една реалистична наредба относно Тарифите за услугите оказвани от БАБХ.

